APROBACIÓN INICIAL APARCADOIRO SOTERRADO PORTA SOL VIGO
ADMINISTRACIÓN LOCAL — Municipal — Vigo (Outros documentos, notificacións e informacións públicas, 21/12/2015)

O Pleno deste Concello, en sesión ordinaria de data 30 de novembro de 2015, adoptou, entre outros, o seguinte PRIMEIRO.—Aprobar inicialmente o Regulamento do servizo de aparcadoiro soterrado da Porta do SOL co seguinte texto: Regulamento do servizo do aparcadoiro soterrado sito na Porta do Sol. O presente regulamento ten por obxecto establecer o réxime de uso, funcionamento e mantemento do aparcadoiro soterrado sito na Porta do Sol, en réxime de concesión administrativa municipal e suxeito aos termos da mesma. Este regulamento é de observación obrigatoria para o concesionario da explotación do aparcadoiro, para os seus empregados e tamén para os usuarios ou calquera outra persoa que se poida atopar no interior do mesmo ou nos seus accesos, en calquera momento. O concesionario debera velar polo cumprimento das normas contidas neste regulamento e porá en coñecemento do Concello, titular do servizo público, calquera transgresión do mesmo así como de calquera outra normativa xeral que sexa de aplicación. No aparcadoiro obxecto da concesión existirá un uso mixto das prazas de aparcadoiro, coexistindo no mesmo prazas de uso restrinxido (prazas de residentes) e prazas de uso indiscriminado (as prazas de rotación). As modalidades de uso das prazas de aparcadoiro serán as seguintes: a) Usuario residente: É aquel que, cumprindo as condicións fixadas polo Concello de Vigo no correspondente contrato concesional, adquire o dereito de uso sobre unha praza de aparcadoiro dentro do cupo de prazas reservadas contractualmente para o colectivo de residentes. Dentro deste colectivo distínguense, a efectos de prelación na reserva, entre: — Residente tipo I: Aquel que vive nun edificio que non conta con dotación de prazas de aparcadoiro privado. — Residente tipo II: Os restantes residentes. b) Usuario abonado: Trátase do usuario que adquire o dereito de uso de larga duración sobre unha praza de aparcamento de rotación, abonando a tarifa correspondente, e segundo o horario e período reflexado no contrato asinado ao efecto co concesionario. c) Usuario de rotación: É aquel que, mediante o pagamento duna tarifa, adquire o dereito de uso temporal dunha praza de aparcamento libre sen carácter exclusivo. Ademais no prego de prescricións técnicas e nos planos do proxecto de obras figuraran as prazas de cada modalidade entre elas as que se reservan para usuarios con minusvalías que deberan estar situadas sempre próximas aos accesos peonís para facilitar a sua mobilidade, e no seu caso as reservadas para vehículos eléctricos O aparcadoiro é de carácter público. A utilización das prazas de aparcadoiro rexerase polas seguintes normas: a) As prazas serán destinadas ao estacionamento de vehículos automóbiles lixeiros (tales como motocicletas e ciclomotores, vehículos de tres rodas, cuadriciclos de motor, turismos, vehículo mixto adaptable, e furgonetas de p. m. a < 3.500 kg), prohibíndose destinalas a calquera outro fin. As motocicletas e ciclomotores deberán estacionarse nas prazas expresamente destinadas para as mesmas. b) O acceso ao aparcadoiro implica a dispoñibilidade de prazas libres para estacionamento dos vehículos e así farase constar nos letreiros luminosos situados nos accesos ao mesmo, nos que figurara a información “ libre “ ou “completo “ c) As prazas de estacionamento atribuiranse aos automóbiles polo orden da súa chegada, sen reservas nin preferencias de clase algunha e sen que poida ser rexeitado ningún vehículo, agás no caso de que nas prazas de rotación estivese completo o sempre que a súa admisión implicara perigo ou molestia para os demais usuarios. Exceptúanse as prazas reservadas para minusválidos, que só poderán ser utilizadas por usuarios que xustifiquen tal condición, debendo dispoñer do correspondente distintivo nun lugar visible mentres este usando dita praza. d) A distribución das prazas de estacionamento e a situación das instalacións e servizos será a máis axeitada para que tanto as operacións de entrada e saída do local como as de control e pagamento do estacionamento se efectúen coa maior comodidade e no menor tempo posible. e) O uso das prazas de rotación estará suxeito ao pagamento da tarifa correspondente. O cobro do importe total será o exacto consumido e o sistema de cobro devolverá a cantidade sobrante que corresponda. f) En ningún caso permitirase aos usuarios de rotación e abonados o uso das prazas reservadas a residentes, debendo dispoñer o aparcadoiro dos sistemas de sinalización ao efecto. g) No caso dos usuarios residentes, só poderán ocupar as prazas de aparcamento destinadas a este colectivo. Se utilizasen prazas de rotación, terían as mesmas obrigas que os usuarios de rotación, debendo abonar as cantidades que correspondan de acordo coas tarifas aplicables a estes, sen dereito a ningún tipo de desconto. h) A ocupación de máis de una praza de estacionamento por un vehículo ou o seu estacionamento de feito que impida a utilización de outras prazas, ben sexa polo seu tamaño, pola súa colocación incorrecta ou calquera outra causa, implicará a obrigatoriedade de abonar a tarifa correspondente ás prazas ocupadas ou nas que se impida o estacionamento doutro vehículo. i) Os usuarios serán responsables dos danos que causen as instalacións do aparcamento ou a outros vehículos ou usuarios por dolo, culpa, neglixencia ou infracción das normas establecidas no presente regulamento ou na lexislación aplicable. j) Sobre as prazas de estacionamento non se poderán realizar obras ou instalacións de elementos que modifiquen a súa configuración, distribución ou deseño de proxecto, así como pechamentos de calquera tipo, protectores de praza nin alteracións das marcas e sinalización que puideran ter. De igual modo queda prohibido o uso de cepos, cadeas, barreiras e outros elementos alleos á praza que impidan o acceso á mesma. k) As prazas de estacionamento non poderán ser modificadas dividíndoas para obter dous o máis prazas, nin agregala a outra para formar unha nova praza, agás aquelas prazas que Concello e o concesionario acorden modificar para uso de motocicletas, ou aquelas que estando destinadas en principio a uso de motocicletas, por falta de demanda, o Concello e o concesionario acorden modificar o seu uso para turismos. l) As rúas de circulación, zoas peonís e, en xeral, os elementos comúns do aparcadoiro serán de uso común e non poderán ser ocupados por vehículos ou partes dos mesmos, debendo estar estes estacionados de xeito correcto dentro da súa praza, sen saírse das marcas que a delimiten. Tampouco poderán ser engadidos a prazas colindantes para facer estas máis grandes ou cambialas de forma. m) O aparcadoiro, estará en servizo de xeito ininterrompido as vintecatro horas do día, incluíndo domingos e festivos, sen que poida pecharse ao público en ningún momento, agás en casos de grave perigo ou sinistro, ou por interrupcións para executar obras ou outras causas que o xustifiquen, cuxo alcance e duración establecerá o Concello. En caso de peche parcial das instalacións debido a reformas ou mantemento, deberá notificarse con antelación ao Concello e preverse a reubicación das prazas reservadas a residentes, en caso de ser afectadas polas obras, debendo sempre manterse dispoñible a dotación de prazas reservadas a este colectivo. n) Os usuarios residentes e abonados libres disporán dun dispositivo persoal e intransferible de acceso ao aparcadoiro. No caso dos usuarios de rotación, o acceso ao aparcadoiro permitirase unha vez recollido o ticket de control de entrada, que permitirá determinar a data e hora en que se produce, non permitíndose a entrada sen o mesmo. ñ) O concesionario contratará un servizo limpeza das instalacións do aparcadoiro. Todos os usuarios deberán velar polo bo mantemento do aparcadoiro, e teñen o deber de conservación do bo estado das instalacións evitando calquera deterioro do inmoble. Os usuarios deben poñer en coñecemento do persoal de control e vixilancia do aparcadoiro calquera anomalía que detecten nas instalacións. Os usuarios deberan respectar a normativa de aplicación e efectuar un uso correcto do aparcadoiro. En caso contrario o incumprimento dará lugar a resolución de contrato ( previo tramite de audiencia ao interesado) en caso de abonados o a expulsión do aparcadoiro en caso de usuarios de rotación. Todo elo sen perxuicio das reclamacións o denuncias que contra o mesmo procedan. Queda prohibido o verquido de calquera tipo de residuo fora das papeleiras ou puntos de recollida, derrame de líquidos e, en xeral, calquera conduta contraria as normas sobre o uso das instalacións. o) Todos os usuarios e demais persoas que se atopen no aparcadoiro deberán seguir as indicacións que reciban do persoal de control e vixilancia do mesmo sobre o seu uso, o cal poderá limitar o acceso a determinadas prazas ou modificar as condicións de tráfico do mesmo por causa xustificada que o aconselle. p) Todos os usuarios, no momento en que se lles permita o acceso ao aparcadoiro, terán dereito a usar as instalacións comúns do mesmo dispostas para tal fin como: accesos peonís, ascensores, servizos, caixeiros automáticos, etc. Non obstante e como medida de seguridade, poderá autorizarse o peche dos accesos peonís e de vehículos, sen perxuicio non obstante, de que os accesos peonís poidan utilizarse como saídas de emerxencia. En todo caso, o horario de peche e as condicións do mesmo, serán fixadas polos Servizos Técnicos do Concello de Vigo encargados da inspección da concesión, e os accesos pechados deberán sinalizarse debidamente. Asemade, todos os usuarios terán dereito á utilización das instalacións nas debidas condicións de seguridade, e a recibir un trato esmerado e educado por parte do persoal do aparcadoiro. q) Nas oficinas do concesionario e no seu defecto na taquilla, existirán unhas follas de reclamacións para os usuarios, en formato oficial. O concesionario deberá remitir copia das reclamacións presentadas ao Concello no prazo de 10 días naturais dende que as mesmas se presenten, acompañadas do correspondente informe da concesionaria, que servirá de base para a resolución das reclamacións. Nas caixas dos aparcadoiros, en lugar visible, existirá un cartel normalizado indicador da sua existencia. r) O servizo estará dotado de persoal necesario para que a súa prestación se efectúe nas debidas condicións de seguridade e eficacia evitando ao usuario calquera incomodidade, perigo ou demora. s) O cadro de tarifas vixentes para toda clase de usuarios estará exposto permanentemente e de xeito que sexa facilmente visible polos mesmos, en paneis informativos instalados en cada una das entradas de vehículos. Corresponderan as que se teñan establecido no contrato concesional coas variacións que proceda en cada momento e polas causas previstas no mesmo. t) O concesionario permitirá, en calquera momento, que o Concello fiscalice a súa xestión, a cuio efecto poderá inspeccionar o servizo, as obras, as instalacións, locais e a documentación referente ao obxecto da concesión. Tamén deberan cumprir as ordes que reciban para manter o restablecer a prestación contratada. u) En todo caso establécense as seguintes prohibicións: 1. O acceso de vehículos de altura ou peso superior ao indicado na sinalización exterior da rampla de entrada.2. O acceso de vehículos de medidas superiores aos recollidos no apartado a) do artigo 4.3. O acceso de persoas que non utilicen os servizos do aparcadoiro, nin a permaneza innecesaria das mesmas unha vez utilizado, salvo causas xustificadas.4. A entrada de animais de calquera especie, agás animais de compañía debidamente atados.5. A introdución de sustancias combustibles, inflamables, tóxicas ou perigosas, agás, naturalmente, o carburante do depósito dos vehículos dos usuarios.6. A circulación de peóns polas ramplas de acceso de entrada e saída de vehículos tanto as do exterior, como as de comunicación entre as plantas do aparcadoiro. Os peóns deberán utilizar obrigatoriamente as escaleiras ou ascensores que lles están destinados e cando transiten polo aparcadoiro o farán polas zonas habilitadas a tal efecto.7. Acender fogos e fumar.8. O acceso ás dependencias privadas sen a debida autorización previa do persoal do servizo v) En horas de pouca demanda e, especialmente, durante o horario nocturno poderán establecerse sistemas de peche, control ou seguridade nos accesos de vehículos e peóns, sen prexuízo dos correspondentes mecanismos de comunicación, apertura a distancia e saída libre permanente de persoas. Para poder entrar no aparcadoiro co vehículo, cómpre que o usuario retire o ticket horario que lle expenderá a máquina situada a este efecto na entrada, ou utilizar a tarxeta de abonado ou residente facilitada polo concesionario. A circulación polo aparcadoiro suxeitarase as seguintes normas: a) Dentro do aparcadoiro e nos seus accesos o usuario deberá respectar estritamente: a Lei de Seguridade Vial e as súas normas de desenrolo, a sinalización do tráfico tanto vertical como horizontal, a sinalización indicadora de calquera tipo que instale o concesionario, as indicacións que se fagan por escrito mediante carteis, as indicacións que efectúen verbalmente os empregados do aparcadoiro así como as normas deste Regulamento b) A velocidade máxima de circulación no interior do aparcadoiro e nas súas ramplas de acceso será de 10km/h. c) Non se permitirán os adiantamentos entre vehículos, agás que se trate de adiantar a un vehículo detido e a circulación o permita. d) A marcha atrás soamente permítese nas manobras necesarias para o estacionamento do vehículo e, con carácter excepcional, en casos de absoluta necesidade. e) No caso de avaría, o usuario terá que comunicalo aos empregados do aparcadoiro e seguir as instrucións que lle sexan indicadas no caso de que o vehículo entorpeza a circulación normal. f) Non se permite circular en punto morto polas ramplas de acceso ou interiores entre diferentes plantas, nin tampouco en calquera zoa do aparcamento onde a pendente o puidera permitir. Tampouco se poderán usar as ramplas para arrancar o motor do vehículo aproveitando a pendente. En ninguén caso o Concello será responsable das lesións e danos que os usuarios ou seus vehículos poidan causar a terceiros o as instalacións do aparcadoiro. Os usuarios deberan poñer en coñecemento inmediato dos empregados do aparcadoiro os danos ou lesións que houberan producido ou presenciado. Os usuarios causantes de accidentes ou dano, terán a obriga de asinar antes de saír do aparcadoiro, unha declaración na que consten os danos ou prexuízos ocasionados. No caso da sua negativa a asinar, faralo o encargado do aparcadoiro e un testigo facendo constar a sua negativa.1º O número mínimo de prazas destinadas a abonados residentes, nas súas variantes de automóbiles e motocicletas, constara no contrato de concesión asinado entre o Concello e o concesionario e figurara no prego de condicións técnicas que regule a concesión. Terán dereito a solicitar o abono de residentes, as persoas físicas que residan de feito e figuren empadroadas na área de influencia fixada no prego de prescricións técnicas da concesión e que acrediten a súa condición cos documentos que ao efecto lle exisa o Concello ou o concesionario previa conformidade do Concello. Para cada vivenda poderanse solicitar como máximo dous abonos de residente. O contrato de abono de residente da dereito á ocupación dunha praza de aparcamento das reservadas a este colectivo por un período de 24 horas diarias, sen outorgarse dereito algún de reserva ou ocupación preferencial de ningunha delas. As solicitudes desta clase de abonos ponderan efectuarse durante o prazo de execución das obras o posteriormente a finalización das mesmas. A ) Durante a execución das obras e antes da data da súa finalización o Concello de Vigo, a través de anuncio publicado nun dos diarios dos de maior tirada no municipio, no BOP e na súa páxina web, dará publicidade das condicións de adquisición dos abonos de residente, e das datas para a presentación das solicitudes. Os residentes que desexen adquirir abonos, o solicitarán a partir da devandita data, mediante a presentación da instancia, debidamente cumprimentada nos lugares e prazo que se indiquen no anuncio e acompañada da documentación que se lle poida esixir. Os gastos de publicación do anuncio correran a cargo do concesionario. B) Finalizada a anterior fase, os abonos de residente poderan solicitarse directamente no aparcadoiro, mantendo o concesionario un rexistro de solicitudes por orden de entrada, e cubríndose as vacantes existentes ou que se xeren atendendo aos criterios detallados no artigo seguinte. Para a adxudicación das prazas, as solicitudes debidamente cumprimentadas e acompañadas da documentación esixible, se lles asignara un número de orden en función da data de presentación da solicitude e que servira para a adxudicación. No caso de primeira praza terán preferencia os residentes do tipo I sobre os do tipo II. No caso daquelas vivendas que soliciten dúas prazas, a segunda solicitude incluirase en lista tras finalizar a lista de solicitudes de primeira praza, aplicándose novamente o criterio anterior para determinar o número de orden entre as segundas prazas solicitadas. Realizado o proceso de adxudicación das prazas, o concesionario notificará, mediante carta certificada con acuse de recibo, aos solicitantes beneficiarios con dereito a abono a necesidade da comparecencia na súa sede social para formalizar o contrato de abono, establecéndose un prazo máximo de 10 días hábiles, contados a partir da recepción da notificación, entendéndose que renuncia ao seu dereito de non facelo en dito prazo. Os solicitantes que non resulten beneficiados, ponderan presentar reclamación no mesmo prazo quedando pendente a resolución definitiva en tanto non se resolva. A estes efectos a relación de adxudicatarios publicarase na paxina Web do Concello. Cos solicitantes que reunindo os requisitos non obteñan prazas de estacionamento, e aqueles que presenten a súa solicitude tras finalizar o prazo inicial sen existir prazas libres, confeccionarase unha lista de espera, e no caso de que quedasen prazas libres, estas se cubrirán por orden de solicitude de residentes, dando preferencia aos do tipo I. O abono da dereito á utilización do aparcadoiro exclusivamente aos vehículos cuxos datos figuren no rexistro de inscrición. Se por causas de forza maior (avarías, accidentes, etc), o abonado tivera a necesidade de utilizar provisionalmente un vehículo diferente aos dados de alta como abonado, debera comunicalo previamente ao concesionario con xustificación suficiente da causa de forza maior. De non facelo así, terá que satisfacer as estancias de acordo coas tarifas vixentes para os clientes de rotación. No caso de substitución definitiva de algún vehículo rexistrado, o usuario comunicarao cunha antelación mínima de 7 días naturais para que a empresa poida actualizar os datos da inscrición e da tarxeta de abono, acreditando en todo caso a titularidade o posesión do vehículo polo titular do abono ou un membro da unidade familiar empadroada na vivenda do mesmo. Non se poderá transferir o abono a terceiros en ningún caso. O cese no abono, deberá comunicarse ao concesionario para a súa posta a disposición dos usuarios en lista de espera. O uso dos abonos por vehículos distintos aos autorizados será considerado como falta grave e sancionado coa perdida do abono. Calquera variación dos datos persoais do usuario deberá ser comunicada de inmediato ao concesionario e caso de que a variación comporte a perdida da condición de residente, o contrato de abono será resolto no prazo máximo dun mes contado dende a data da notificación ao concesionario dos novos datos. O concesionario entregará aos clientes abonados unha tarxeta codificada que será de uso obrigatorio tanto na entrada como na saída do vehículo abonado. Ao recibir a tarxeta de abonado, o cliente satisfará a cantidade que se fixe en concepto de depósito, que lle será devolta cando se produza a súa baixa, sempre que devolva a tarxeta en perfecto estado de uso. Se por causas non imputables ao concesionario fora preciso entregarlle unha tarxeta nova a un usuario, este abonará a cantidade que a tal efecto se fixe en concepto de custe de substitución. A perdida o subtracción da tarxeta de abonado terase que comunicar ao concesionario inmediatamente e de forma fehaciente para que se lle entregue unha nova tarxeta previo abono do importe que corresponda. A non utilización da mesma na entrada o saída do aparcadoiro, agás avarías ou outras causas xustificadas que deberan comunicarse de inmediato aos empregados do aparcadoiro, comportara o abono da estancia na coantia que corresponda a un usuario de rotación. O abono de residente da dereito exclusivamente a ocupar unha das prazas reservadas para este colectivo, e sinalizadas como tales polo concesionario. Queda prohibida a ocupación das prazas en rotación ou reservadas ao abono libre. No caso de contravir esta prohibición, o usuario deberá aboar as correspondentes tarifas de rotación pola estancia realizada. O pagamento das cotas de abono farase do seguinte xeito: a) A primeira cota, máis o depósito da tarxeta do abonado, ao contado no intre de subscribir o contrato. b) As cotas sucesivas, nas datas e do xeito que se estableza polo concesionario previa autorización do Concello e o que se dispoña no contrato. O impago de dúas cuotas consecutivas na data fixada significará a cancelación automática do dereito de abono. Neste caso, se o vehículo continúase no aparcadoiro, debera satisfacer a súa estancia ao prezo da tarifa vixente para os usuarios en réxime de rotación. O abono de residentes tera unha duración mensual o anual. O abono entenderase tacitamente prorrogado por períodos sucesivos, da mesma duración agás comunicación en contra por parte do usuario. A baixa no abono terá que comunicarse de forma fehaciente e cunha antelación mínima de quince días naturais a data da mesma. Non se admitirán baixas temporais de ningún tipo no abono. O feito de haber estado abonado e causar baixa no xerará ningún dereito para o caso de que posteriormente se solicite novo abono. A empresa concesionaria queda facultada para rescindir o abono, previo trámite de audiencia ao abonado, no caso de que este incumpra algunha das normas de funcionamento previstas neste regulamento o da normativa xeral que lle sexa de aplicación. As prazas que no estean reservadas a abonados residentes estarán destinadas a ser utilizadas polos abonados e usuarios de rotación nas condicionas que se establezan no contrato. O número de prazas destinadas a cada un destes usuarios será fixado discrecionalmente polo concesionario, coa conformidade do Concello, dentro da dotación de prazas de rotación do aparcamento. Poderán establecerse os seguintes tipos de abonos de alugamento desta clase de prazas: — Abono mensual completo. Uso indiscriminado da praza de garaxe as 24 horas do día por período de un mes. — Abono mensual diúrno. Uso indiscriminado da praza de garaxe das 8:00 horas ás 21:00 horas por período de un mes. — Abono mensual nocturno. Uso indiscriminado da praza de garaxe das 21:00 horas ás 8:00 horas por período de un mes. — Abono anual completo. Uso indiscriminado da praza de garaxe as 24 horas do día por período dun ano. — Abono anual diúrno. Uso indiscriminado da praza de garaxe das 8:00 horas ás 21:00 horas por período dun ano. — Abono anual nocturno. Uso indiscriminado da praza de garaxe das 21:00 horas ás 8:00 horas por período dun ano. O usuario abonado facilitará, no intre de producirse a súa admisión, os mesmos datos persoais e os do vehículo que no capítulo I se exisen aos usuarios residentes salvo os relativos ao seu domicilio. En canto aos vehículos cos que o titular do abono poderá acceder ao aparcadoiro estarase ao disposto no artigo 14. A empresa concesionaria entregará a cada abonado unha tarxeta codificada ou elemento equivalente que será de uso obrigatorio tanto na entrada como na saída do vehículo do aparcadoiro. A non utilización da mesma na entrada ou na saída do aparcamento, agás no caso de avarías ou causas xustificadas, que terán que ser comunicadas inmediatamente, comportará pagamento da estancia que marquen as tarifas vixentes para o usuario en réxime de rotación. No intre da entrega da tarxeta de abonado, o abonado satisfará a cantidade que se fixe en concepto de depósito, que lle será devolta cando se produza a súa baixa, sempre que devolva a tarxeta en perfecto estado de uso. Se por causas no imputables ao concesionario, fora preciso entregarlle unha tarxeta nova a un cliente, este abonará o importe do seu custe que debe ser autorizado polo Concello. No caso de utilización do aparcamento fora dos horarios de abono concertado, o tempo excedido debera abonarse ao prezo da tarifa vixente para os usuarios en réxime de rotación. A perda ou subtracción da tarxeta de abonado ou a non utilización da mesma na entrada o saída do aparcadoiro aplicarase o réxime o previsto no artigo 17 paragrafo I. O réxime de pagamento será o previsto no artigo 19. O impago de dúas cotas consecutivas na data fixada terá as consecuencias previstas no artigo 20. En canto a prorroga e a baixa estarase ao disposto no artigo 21. No caso de incumprimento do abonado dalgunha das normas de funcionamento previstas neste regulamento, aplicarase o disposto no artigo 22. O usuario deberá satisfacer, antes de que o vehículo poida saír do aparcamento, o importe da súa estancia horaria segundo as tarifas vixentes en cada momento. Unha vez abonado o importe correspondente á estancia do seu vehículo, o usuario deberá abandonar o aparcamento no prazo máximo de doce minutos. No caso contrario o concesionario poderá cobrarlle os minutos que excedan de dito tempo ata efectuar a saída. No caso de perdida do ticket, antes o despois do seu abono na caixa, o usuario deberá abonar, en concepto de depósito, o importe correspondente ao tempo que permaneza no aparcadoiro o vehículo e como mínimo vintecatro horas. Se aparecese o ticket, devolverase no seu caso, o importe cobrado en exceso. O concesionario deberá entregar ao usuario o recibo xustificante do pagamento da estancia no aparcamento. O concesionario deberá cumprir en todo momento a normativa sanitaria de aplicación e manter as instalacións en correcto estado de conservación, limpeza e desinfección. O aparcadoiro contará, aló menos, coas instalacións auxiliares que figuran no prego de prescricións técnicas e sempre cun recinto destinado a caixa atendido por persoal do aparcadoiro durante as vintecatro horas do día e durante todos os días do ano. Tanto nos caixeiros manuais como automáticos deberá admitirse o pagamento mediante tarxeta de crédito Queda expresamente prohibida a colocación de carteis publicitarios no interior do aparcadoiro, agás autorización expresa do Concello. Os carteis, anuncios e calquera outra información deberan figurar en galego, sen perxuicio de que poida ser fixado tamén en castelán o en calquera outro idioma oficial. As posibles indemnizacións a terceiros polos danos que poida producir o funcionamento do servizo, por causa imputable ao concesionario ou ao persoal ao seu servizo serán asumidas polo mesmo, agás no suposto de que a responsabilidade dimanara do cumprimento dunha orden directa da Administración Municipal. O concesionario velará polo bo orden do servizo, e ditará as instrucións necesarias ao efecto. O réxime sancionador aplicable ao concesionario en caso de incumprimento do contrato será o que se estableza no prego de cláusulas administrativas particulares e prescricións técnicas e na restante documentación incorporada a este, entre outros este regulamento o da normativa xeral de aplicación O presente regulamento estará a disposición do público no aparcadoiro e a disposición dos usuarios e a subscrición de calquera tipo de contrato de abono suporá a asunción das disposicións nel contidas. Igualmente a recepción do ticket de entrada ao aparcadoiro suporá a admisión do contido deste regulamento de réxime interior. Esta circunstancia figurara en anuncio visible no que constara o lugar concreto no que se atopa. O presente regulamento entrará en vigor unha vez aprobado definitivamente polo Pleno da Corporación, logo da publicación do seu texto íntegro no Boletín oficial da Provincia, unha vez de tivera transcorrido o prazo de quince días establecido no art.65 da Lei 7/1985, de 2 de abril, reguladora das bases do réxime local. “ SEGUNDO.—Abrir un período de información publica polo prazo de 30 dias contados a partir da publicación do presente Acordo no Boletín Oficial da Provincia, para a presentación de reclamacións e suxestións. TERCEIRO.—Declarar que de conformidade co establecido no artigo 49. C) da Lei reguladora das das bases de réxime local, de non presentarse ningunha reclamación ou suxestións, entenderase definitivamente aprobado o Regulamento, debendo publicarse o texto integro no BOP entrando en vigor aos 15 dias hábiles da súa completa publicación. Vigo, 10 de decembro de 2015.—O Alcalde, Abel Caballero Álvarez.